አቶ ገዱ አንዳርጋቸው የአማራ ክልል ርዕሰ መስተዳድር ሆነው ተሾሙ
– የአማራ ክልል ምክር ቤት አራተኛ ዙር፤ አራተኛ ዓመት የስራ ዘመን አንደኛ አስቸኳይ ጉባዔ ትናንት ታህሳስ 9/2006 ዓ.ም ማምሻውን ተጀምሯል፡፡የአማራ ክልል ምክር ቤት በአራተኛ የስራ ዘመን አንደኛ አስቸኳይ ጉባኤው አቶ ገዱ አንዳርጋቸውን የክልሉ ርዕሰ መስተዳድር አድርጎ ሾሟል፡፡ምክር ቤቱ አቶ ገዱ አንዳርጋቸውን በርዕስ መስተዳድርነት የሾመው የቀድሞውን ርዕስ መስተዳድር የአቶ አያሌው ጎበዜን የመተካካት ጥያቄ በሙሉ ድምጽ በመቀበሉ ነው፡፡ቀደም ሲል የክልሉ ምክትል ርዕሰ መስተዳድርና የግብርና ቢሮ ሀላፊ የነበሩት አቶ ገዱ አንዳርጋቸው በምክር ቤቱ ፊት ቃለ መሃላ በመፈጸም ስራቸውን ጅምርዋል፡፡ላለፉት 8 ዓመታት ክልሉን በርዕሰ መስተዳድርነት የመሩት አቶ አያሌው ጎበዜ ባደረጉት የስንብት ንግግር በስራ ዘመናቸው የክልሉ ህዝብና መንግስት ላደረገላቸው ድጋፍ ምስጋና አቅርበዋል፤ ለአቶ ገዱ አንዳርጋቸውም መልካም የስራ ዘመን ተመኝተዋል፡፡አቶ ብናልፍ አንዱዓለምም  የክልሉ ምክትል  ርእሰ መስተዳደር ሆነዋል፡፡ የአማራ ክልል ምክር ቤት የ7 የካቢኒ አባላትና የዳኞችን ሹመት ማፅደቁን የክልሉ መገናኛ ብዙሀን ዘግቧል፡፡